Manawi kawawas saklebatan katrangan panjenengan wau pancen badhe saya mikantuki. Nanging manawi dipunpenggalih ingkang saestu, punika teksih mbetahaken panimbang malih. Cobi kaparenga ngemataken punapa wigatosipun dene negari-negari sanes punika sami tansah ngesokaken daya prebawanipun dhateng tanah kita ngriki? Manawi saking wawasan kula, makaten wau boten sanes inggih supados tetiyang Jawi punika sageda dados korban daya prebawanipun, satemah manawi sampun rumesep, punika ing tembe badhe gampil dipunenggak-enggokaken.